Beneficiarii „Casa Verde” pot pierde finanțarea dacă instalatorul nu montează sistemul în 12 luni. Sfaturi pentru prosumatori
Beneficiarii programului „Casa Verde Fotovoltaice” se confruntă cu o nouă provocare: ei trebuie să aleagă cu grijă instalatorul, întrucât unele firme s-ar putea să nu aibă capacitatea de a realiza montajul sistemelor fotovoltaice în cel mult un an de la obținerea finanțării, iar banii se vor pierde. Alegerea instalatorului este cu atât mai importantă în cadrul acestei ediții, întrucât beneficiarii pot înlocui instalatorul doar în primele 3 luni de la alegerea lui, comparativ cu 12 luni în edițiile anterioare.